กฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ (ฉบับที่ 2) พ.ศ. 2567
ประกาศวันที่ 2024-09-20

content: กฎกระทรวง ระบบความปลอดภัย สุขอนามัย และสวัสดิภาพในการทำงานของคนประจำเรือ (ฉบับที่ ๒) พ.ศ. ๒๕๖๗
content: อาศัยอำนาจตามความในมาตรา ๖ วรรคหนึ่ง และมาตรา ๓๗ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
content: ให้ยกเลิกความในข้อ ๑๕ แห่งกฎกระทรวงระบบความปลอดภัย สุขอนามัย และสวัสดิภาพในการทำงานของคนประจำเรือ พ.ศ. ๒๕๕๙ และให้ใช้ความต่อไปนี้แทน “ข้อ ๑๕ ผู้ได้รับใบอนุญาต ต้องจัดให้มีผู้ควบคุมเรือหรือคนประจำเรืออย่างน้อยหนึ่งคน
content: ซึ่งผ่านการอบรมหลักสูตรการปฐมพยาบาลเบื้องต้นจากสถาบันหรือหน่วยงานที่ได้รับการรับรองจากหน่วยงานของรัฐ”
content: ให้ไว้ ณ วันที่ ๒๙ สิงหาคม พ.ศ. ๒๕๖๗ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ผู้ได้รับใบอนุญาตสามารถมอบหมายให้ผู้ควบคุมเรือเป็นผู้ดูแลการปฐมพยาบาลเบื้องต้นให้แก่คนประจำเรือบนเรือประมงได้ เพื่อให้มาตรการคุ้มครองความปลอดภัย สุขอนามัย และสวัสดิภาพของคนประจำเรือบนเรือประมงมีความเหมาะสมยิ่งขึ้น
content: จึงจำเป็นต้องออกกฎกระทรวงนี้